# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 17/2012

|  |  |  |  |
| --- | --- | --- | --- |
| **2/1/2012/OS** | V STU ukladá navrhnúť bezpečnostné zabezpečenie a obývanie objektu na Vazovovej 3. | 13.6.2012 | H. Žideková, S. Biskupič,  M. Sokol |
| **6/13/2012-V** | Materiál Technika pre život – informácia o výstave uviedol prorektor Sokol ako možnú formu propagácie štúdia na STU.  V STU ukladá po presnej špecifikácii počtu exponátov a ceny predložiť materiál na najbližšie zasadnutie V STU. | 13.6.2012 | M. Sokol |
| **1/14/2012-V** | V STU ukladá pripraviť metodicky a zabezpečiť organizačne účasť STU na veľtrhu Akadémia – Vapac a to v spolupráci s prodekanmi pre vzdelávanie, vzťahy s verejnosťou a zástupcami študentov. | 30.8.2012 | F. Horňák, M. Peciar |
| **2/14/2012-V** | V STU ukladá v rámci projektov mladých zrealizovať slávnostné vyhlásenie výsledkov, odovzdanie dekrétov pre podporené projekty a zabezpečiť možnosť čerpania grantu. | 30.6.2012 | S. Biskupič |
| **3/14/2012-V** | V STU ukladá napísať a zverejniť v časopise Spektrum motivačnú informáciu o projektoch mladých. | 30.6.2012 | M. Peciar |
| **4/14/2012-V** | V STU ukladá v rámci pravidiel podávania žiadostí projektov mladých znížiť v budúcnosti vekovú hranicu žiadateľov na 30 rokov a zverejniť pravidlá už v septembri s termínom na podávanie prihlášok do decembra/januára nasledujúceho roka z dôvodu plánovania financií. | 1.9.2012 | S. Biskupič |
| **3/15/2012-V** | Prorektor Peciar informoval o zámere organizovania štafety pri príležitosti osláv 75. výročia založenia univerzity v deň pred oficiálnymi oslavami.  V STU ukladá detailne vyšpecifikovať personálne zabezpečenie, finančné krytie a celú organizáciu akcie s dekanom SjF. | ihneď | M. Peciar  úloha zrušená |
| **1/2/2012/OS** | V STU ukladá zapracovať predložené pripomienky do Dizajnmanuálu STU a opätovne ho predložiť k nahliadnutiu členom Vedenia. | 30. 6. 2012 | M. Peciar |
| **1/16/2012-V** | V STU ukladá distribuovať plán rokovaní všetkým pracoviskám STU po doplnení termínov menovania profesorov a PhD. promócií. | 22.8.2012 | E. Jevčáková |
| **4/16/2012-V** | V STU ukladá po zapracovaní pripomienok predložiť  Smernicu rektora k uznávaniu štúdia zo zahraničnej  mobility na podpis rektorovi. Smernica sa predkladá ako  súčasť informačného balíka ECTS – Európskeho systému  prenosu kreditov. | 31.8.2012 | pror. Horňák |

# zo zasadnutia Vedenia STU zo  dňa 5. 9. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Príprava projektu UVP STU Bratislava – informácia
3. Grafický manuál STU
4. Návrh na odsúhlasenie dodatkov k nájomným zmluvám
5. Cenník prenájmu tenisových dvorcov v Športovom areáli CAŠ na zimnú sezónu 17.10.2012 – 14.4.2013
6. Prehľad čerpania prostriedkov na zahraničné pracovné cesty za 2. polrok 2012 vrátane plánu ciest v septembri a októbri
7. Návrh na zahraničnú pracovnú cestu
8. Doplnenia a úpravy v systéme MAGION
9. Informácie o procese prípravy ECTS informačného katalógu
10. Návrh na udelenie Plakety STU prof. Ing. Elemírovi Kossaczkému, PhD.
11. Smernica na podporu mladých výskumníkov – upravená verzia
12. Rôzne

**PREDLOŽENÉ MATERIÁLY:**

1. Grafický manuál STU (M. Peciar)
2. Návrh na odsúhlasenie dodatkov k nájomným zmluvám (D. Faktor)
3. Cenník prenájmu tenisových dvorcov v Športovom areáli CAŠ na zimnú sezónu 17.10.2012 – 14.4.2013 (predkladá M. Sokol, prezentuje M. Peciar)
4. Prehľad čerpania prostriedkov na zahraničné pracovné cesty za 2. polrok 2012 vrátane plánu ciest v septembri a októbri (F. Horňák)
5. Návrh na zahraničnú pracovnú cestu (F. Horňák)
6. Doplnenia a úpravy v systéme MAGION (F. Horňák)
7. Informácie o procese prípravy ECTS informačného katalógu (F. Horňák)
8. Návrh na udelenie Plakety STU prof. Ing. Elemírovi Kossaczkému, PhD. (S. Biskupič)
9. Smernica na podporu mladých výskumníkov – upravená verzia (S. Biskupič)
10. Rôzne
11. Informácia o počte prihlášok a prijatých uchádzačoch na fakultách/ústave STZ k 4.9.2012 (F. Horňák)

**K BODU1: Kontrola úloh**

Splnené úlohy:

Odložené úlohy:

|  |  |  |  |
| --- | --- | --- | --- |
| **3/27/2011** | Navrhnúť reorganizáciu výskumného centra a projektového strediska a ich vzťah s fakultami. | 19.9.2012 | S. Biskupič |
| **4/10/2012** | V STU ukladá vykonať odpočet činnosti a finančnú súvahu MMC STU po skončení akademického roka 2011/2012. | 19.9.2012 | M. Peciar |
| **1/1/2012/OS** | V STU ukladá navrhnúť spôsob zabezpečenia dokumentov a zmlúv v rámci Projektového strediska STU. | 19.9.2012 | D. Faktor |
| **4/1/2012/OS** | V STU ukladá pripraviť zoznam všetkých rekreačných zariadení, prehľad ich využiteľnosti a hospodárenie. | 3.10.2012 | D. Faktor |
| **2/13/2012-V** | V STU ukladá predložiť správu, resp. protokol a  vyhodnotenie efektívnosti kontrolných dní v projektoch ŠF  EÚ. | 19.9.2012 | S. Biskupič |
| **2/15/2012-V** | V STU ukladá prepracovať návrh Metodického usmernenia  pre postup predkladania návrhov na uzatvorenie nájomných  zmlúv a povinnosti navrhovateľov počas trvania  nájomného  vzťahu a pri jeho ukončení v spolupráci s ekonomickým, organizačno-právnym útvarom a útvarom hlavného kontrolóra. | 31.10.2012 | D. Faktor |
| **2/16/2012-V** | Informovať o aktuálnej situácii a stave pohľadávky na Trnávke. | priebežne | D. Faktor, M. Sokol |

**K BODU2: Príprava projektu UVP STU Bratislava – informácia**

Rektor v krátkosti informoval členov V STU o stave prípravy projektu UVP STU Bratislava, kde pristúpime k určitým zmenám a úpravám, ktorých rozsah vyplynie po porade dekanov. Projekt bude pred podaním konzultovaný na MŠVVaŠ SR.

**K BODU 3: Grafický manuál STU**

Materiál uviedol prorektor Peciar.

Grafický manuál je súčasťou dodržiavania nového loga STU, ktoré sa v zmysle Príkazu

rektora č. 1/2012 používa od 1.2.2012.

**UZNESENIE: 1/17/2012-V**

V STU schvaľuje Grafický manuál STU s pripomienkami.

Pripomienky:

* 01-01: Logo upraviť aj na variantu s bordovým písmom STU
* 03-08: Na osobnom hlavičkovom papieri v mieste podpisu nahradiť „meno a priezvisko“ len „podpisom“, adresu vpisovať vľavo dolu, odstrániť pätu
* 03-14: Obal na grémiá prioritne doplniť v inverznej verzii, t.j. na bielom papieri + doplniť jeden univerzálny bez názvu grémia
* 03-16: Košieľky na zasadnutie grémií – od strany č. 2 doplniť do hlavičky vpravo údaje, o aký materiál ide (typ grémia, predkladateľ, dátum a názov materiálu), údaje by sa mali ťahať z titulnej strany – košieľky, napr.:

Vedenie STU, 5.9.2012

Grafický manuál STU

prof. Ing. Marián Peciar, PhD., prorektor

* 03-18: Košieľka na vnútorný predpis má obsahovať typ predpisu + číslo, názov, dátum a spracovateľ, napr.:

Smernica č. 5/2012 – N

Grafický manuál STU

5.9.2012

Vypracoval: Ing. Zuzana Mokošová

* od 03-20 sú všetky vyobrazenia len ako príklady, ktoré nie sú pre STU záväzné, je potrebné to explicitne do manuálu napísať
* 04-01: Prezentácie STU – doplniť vzor a šablónu s bielym pozadím

**ÚLOHA: 1/17/2012-V**

V STU ukladá zapracovať predložené pripomienky do materiálu Grafický manuál STU.

Z: M. Peciar

T: ihneď

**K BODU4: Návrh na odsúhlasenie dodatkov k nájomným zmluvám**

Materiál uviedol a prezentoval kvestor.

**UZNESENIE: 2/17/2012-V**

V STU schvaľuje predložený návrh na uzatvorenie dodatkov k nájomným zmluvám

špecifikovaných v bodoch 1) a 3) bez pripomienok.

1. Dodatok k NZ č. 64/2009 R – STU s nájomcom SPDe s. r. o. , Obchodná 41, 811 06 Bratislava. Nájom skladových priestorov na FCHPT, skladová miestnosť č. P-23 a P- 23a v starej budove o celkovej výmere 18 m2. Účel nájmu – archívna miestnosť. Cena nájmu 60 €/m2/rok, zostáva dodatkom nedotknutá. Dodatkom sa predlžuje doba nájmu do 30.9.2014.

Návrh predkladá v zastúpení dekana Ing. Žúbor, PhD. Cena nájmu zodpovedá cenám určených „ Smernicou STU“.

1. Nájomná zmluva č. 751-4-2012 uzatvorená medzi R-STU a nájomcom vysokoškolský klub ELAM. Jedná sa o nájom nebytových priestorov – bar, klubovne a spoločné priestory o celkovej výmere 1344,41 m2 na ŠD Mladosť. Na základe písomnej žiadosti nájomcu VŠ klub ELAM (nepriaznivá finančná situácia) bolo znížené užívanie nebytových priestorov k 31.8.2012, a tým bola vypracovaná aj nová nájomná zmluva na aktuálne užívané priestory od 1.9.2012 do 31.8.2013.

Táto predložená zmluva mení a upravuje užívanie priestorov dohodnuté v dodatku č. 9 k pôvodnej zmluve č. 751 – 2006 - 4 platnej k 31.8.2012.

* prevádzkové priestory – bar 35,0 € / m2 (25,2 m2)
* skladové priestory – 15,0 € / m2 (64,01 m2)
* prevádzkové priestory – (pokladňa, biliard, technická miestnosť) 12,0 € / m2 (47,14 m2)
* prevádzkový priestor – kaviareň 15,0 € / m2 (391,85 m2)
* prevádzkový priestor – spoločenská miestnosť 12,0 € / m2 (43,40 m2)
* spoločné priestory – ( chodba, šatňa, WC, schodisko) 3,0 € / m2 (401,77 m2)
* záujmové krúžky - 3,0 € / m2 (371,02 m2)
* átrium – 300,0 € ročne
* za vonkajšie plochy 100,0 € ročne

**UZNESENIE: 3/17/2012-V**

V STU prerokovalo návrh na uzatvorenie Dodatku č. 3 k NZ č. 50/2009 R-STU s nájomcom GoetheUni, a.s. špecifikovaný v bode 2) a ukladá návrh prepracovať po právnej stránke ako aj vo vzťahu k FCHPT STU.

**K BODU 5: Cenník prenájmu tenisových dvorcov v Športovom areáli CAŠ na zimnú sezónu 17.10.2012 – 14.4.2013**

Materiál uviedol prorektor Peciar po dohode s prorektorom Sokolom.

Dokument sa predkladá z dôvodu zohľadnenia nárastu cien energií v roku 2012.

**UZNESENIE: 4/17/2012-V**

V STU schvaľuje Cenník prenájmu tenisových dvorcov v Športovom areáli CAŠ na zimnú

sezónu 17.10.2012 – 14.4.2013.

**K BODU 6: Prehľad čerpania prostriedkov na zahraničné pracovné cesty za 2. polrok 2012 vrátane plánu ciest v septembri a októbri**

Materiál prezentoval prorektor Horňák.

**UZNESENIE: 5/17/2012-V**

V STU berie na vedomie Prehľad čerpania dotácie na zahraničné pracovné cesty za 2.

polrok 2012 vrátane plánu ciest v septembri a októbri.

**K BODU 7: Návrh na zahraničnú pracovnú cestu**

Materiál prezentoval prorektor Horňák.

**UZNESENIE: 6/17/2012-V**

V STU schvaľuje predloženú zahraničnú pracovnú cestu:

**Rakúsko, Graz**

|  |  |
| --- | --- |
| Názov podujatia | Rokovanie o témach záverečných prác študentov |
| Termín podujatia | 11.09. – 11.09.2012 |
| Miesto podujatia | Rakúsko, Graz |
| Očakávané náklady spolu | 66,15 EUR |
| Účastník cesty | prof. Ing. Marian Peciar, PhD. |

**K BODU 8: Doplnenia a úpravy v systéme MAGION**

Materiál uviedol prorektor Horňák.

Predložené doplnenia a úpravy umožnia rýchly prístup k informáciám o účeloch zahraničných ciest zamestnancov ako aj o navštívených inštitúciách.

**UZNESENIE: 7/17/2012-V**

V STU prerokovalo Doplnenia a úpravy v systéme MAGION s pripomienkami.

**ÚLOHA: 2/17/2012-V**

V STU ukladá prerokovať doplnenia a úpravy v časti „cestovné náhrady“ v systéme

MAGION s CVT a EPÚ a opätovne predložiť dokument na schválenie Vedeniu STU aj

s vyjadreniami príslušných útvarov.

Z: F. Horňák v spolupráci s kvestorom a riaditeľom CVT

T: 19.9.2012

**K BODU 9: Informácie o procese prípravy ECTS informačného katalógu**

Materiál prezentoval prorektor Horňák.

Informácia sa predkladá z dôvodu blížiaceho sa termínu podania konečnej prihlášky do súťaže o značku ECTS Label.

Prvá časť katalógu poskytujúca všeobecné informácie o inštitúcii je dopracovaná, ako aj tretia časť, ktorá obsahuje všeobecné informácie pre študentov. Druhú časť katalógu tvoria informácie o študijných programoch, ktoré sú neúplné a neposkytujú potrebné a dôležité informácie.

**UZNESENIE: 8/17/2012-V**

V STU berie na vedomie Informáciu o stave ECTS informačného katalógu s pripomienkami.

**ÚLOHA: 3/17/2012-V**

V STU ukladá dopracovať druhú časť katalógu podľa požiadaviek expertov a na základe

podkladov z jednotlivých fakúlt . V STU ukladá podať priebežnú informáciu o stave

katalógu na najbližšie zasadnutie V STU.

Z: F. Horňák

T: 19.9.2012

**K BODU 10: Návrh na udelenie Plakety STU prof. Ing. Elemírovi Kossaczkému, PhD.**

Materiál prezentoval prorektor Biskupič.

Návrh predkladá dekan FCHPT STU pri príležitosti osláv 50.výročia založenia katedry.

**UZNESENIE: 9/17/2012-V**

V STU schvaľuje Návrh na udelenie Plakety STU prof. Ing. Elemírovi Kossaczkému, PhD. za mimoriadny prínos pre rozvoj Slovenskej technickej univerzity Bratislave a za vybudovanie študijného odboru Chemické inžinierstvo na Slovensku.

**ÚLOHA: 4/17/2012-V**

V STU ukladá predložiť Návrh na udelenie Plakety STU prof. Ing. Elemírovi Kossaczkému,

PhD. na schválenie na najbližšie zasadnutie KR STU.

Z: S. Biskupič

T: 12.9.2012

**K BODU 11: Smernica na podporu mladých výskumníkov – upravená verzia**

Materiál prezentoval prorektor Biskupič.

Upravená verzia sa predkladá ako plnenie úlohy č. 4/14/2012-V a zároveň vyplýva zo

záverov porady prodekanov pre vedu a výskum.

**UZNESENIE: 10/17/2012-V**

V STU schvaľuje Smernicu na podporu mladých výskumníkov – upravenú verziu s pripomienkami.

Pripomienky:

* Čl. 2, bod 4,

Vo vete „Každá žiadosť je posúdená dvoma nezávislými odborníkmi z STU, prípadne partnerského pracoviska, ktorí vypracúvajú písomné posudky“ odstrániť slovo „nezávislými“

* V Čl. 6 odstrániť bod 10

**ÚLOHA: 5/17/2012-V**

V STU ukladá prepracovať Smernicu na podporu mladých výskumníkov – upravenú verziu podľa pripomienok a predložiť materiál na schválenie na najbližšie zasadnutie KR STU.

Z: S. Biskupič

T: 12.9.2012

**K BODU 12: Rôzne**

**K BODU 12/A: Rôzne/Informácia o počte prihlášok a prijatých uchádzačoch na fakultách/ústave STU k 4.9.2012**

Materiál prezentoval prorektor Horňák.

Dokument informoval o počte prihlásených a prijatých uchádzačoch v dennej a externej forme štúdia k 4.9.2012 ako aj v porovnaní s rokom 2011.

**UZNESENIE: 11/17/2012-V**

V STU berie na vedomie Informáciu o počte prihlášok a prijatých uchádzačoch na fakultách/ústave STU k 4.9.2012. Materiál bude predložený na zasadnutie KR STU dňa 12.9.2012.

**ÚLOHA: 6/17/2012-V**

V STU ukladá doplniť do materiálu Informácia o počte prihlášok a prijatých uchádzačoch

na fakultách stĺpce, ktoré by umožňovali jednoznačne porovnávať rovnocenné údaje za

rôzne roky.

Z: F. Horňák

T: 12.9.2012

**OZNAMY:**

* Doc. Jelemenský navrhol členom V STU zmenu termínu októbrového zasadnutia AS z pôvodného 29.10.2012 na 22.10.2012.

V STU zobralo na vedomie návrh zmeny termínu a vyjadrí sa k nemu na najbližšom zasadnutí V STU dňa 19.9.2012

* Prorektor Horňák informoval o termínoch doktorandských promócií, kde vzhľadom na veľký počet absolventov PhD. štúdia navrhol tri termíny promócií doktorandov STU:

5.12.2012 o 14:00 hod.

6.12.2012 o 10:00 hod. a 14:00 hod.

V STU zobralo na vedomie návrh termínov. Tie budú doplnené do harmonogramu rokovaní na 1. polrok 2012/2013.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| September | 12.9. 2012 | KR STU | 14:00 |  |
|  | 19. 9. 2012 | V STU | 9:00 |  |
|  | 24. 9. 2012 |  | 10:00 | Otvorenie akademického roka |
|  | 26.9.2012 | V STU | 9:00 | Operatívka |

Zapísala: 10.9.2012 Zápisnicu overil: 10.9.2012

Erika Jevčáková prof. Ing. Marián Peciar, PhD.